title: Regulamentul de punere în aplicare (UE) 2021/619 al Comisiei din 15 aprilie 2021 de modificare a Regulamentelor de punere în aplicare (UE) 2020/2235, (UE) 2020/2236 și (UE) 2021/403 în ceea ce privește dispozițiile tranzitorii pentru utilizarea certificatelor de sănătate animală, a certificatelor de sănătate animală/oficiale și a certificatelor oficiale (Text cu relevanță pentru SEE)

text:
                  16.4.2021

                  RO

                  Jurnalul Oficial al Uniunii Europene

                  L 131/72

         REGULAMENTUL DE PUNERE ÎN APLICARE (UE) 2021/619 AL COMISIEI
         din 15 aprilie 2021
         de modificare a Regulamentelor de punere în aplicare (UE) 2020/2235, (UE) 2020/2236 și (UE) 2021/403 în ceea ce privește dispozițiile tranzitorii pentru utilizarea certificatelor de sănătate animală, a certificatelor de sănătate animală/oficiale și a certificatelor oficiale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animale („Legea privind sănătatea animală”) (1), în special articolul 146 alineatul (2), articolul 156 alineatul (2) primul paragraf litera (a), articolul 162 alineatul (5), articolul 168 alineatul (4), articolul 213 alineatul (2), articolul 224 alineatul (4), articolul 238 alineatul (3) și articolul 239 alineatul (3),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (2), în special articolul 90, articolul 126 alineatul (3) și articolul 134 primul paragraf litera (f),
         întrucât:

                     (1)

                     Regulamentele de punere în aplicare (UE) 2020/2235 (3), (UE) 2020/2236 (4) și (UE) 2021/403 (5) ale Comisiei stabilesc modele de certificate de sănătate animală, modele de certificate de sănătate animală/oficiale și modelele de certificate oficiale care trebuie să însoțească circulația în interiorul Uniunii și intrarea în Uniune a transporturilor de animale și mărfuri.

                     (2)

                     Pentru a facilita tranziția către utilizarea noilor certificate de sănătate animală și a certificatelor de sănătate animală/oficiale pentru circulația transporturilor în interiorul Uniunii și între statele membre și pentru a permite formarea corespunzătoare a operatorilor și a personalului autorităților competente din toate statele membre, este necesar să se stabilească o perioadă de tranziție în care autoritățile competente din statele membre să poată utiliza certificatele eliberate în conformitate cu legislația aplicabilă înainte de data aplicării Regulamentelor de punere în aplicare (UE) 2020/2235, (UE) 2020/2236 și (UE) 2021/403.

                     (3)

                     Regulamentul de punere în aplicare (UE) 2020/2235 prevede o perioadă de tranziție pentru intrarea în Uniune a transporturilor de produse de origine animală, de produse compuse, de germeni destinați consumului uman și de semințe destinate producției de germeni destinați consumului uman, care sunt însoțite de certificatul corespunzător eliberat în conformitate cu modelele prevăzute în Regulamentul (UE) nr. 28/2012 (6) și în Regulamentul de punere în aplicare (UE) 2019/628 (7) ale Comisiei. Prin urmare, din motive de securitate juridică, este necesar să se clarifice durata perioadei de tranziție pentru utilizarea unor astfel de certificate.

                     (4)

                     Regulamentul de punere în aplicare (UE) 2020/2235 abrogă Regulamentul (CE) nr. 599/2004 al Comisiei (8) cu efect de la 21 aprilie 2021. Regulamentul respectiv stabilește modelul armonizat de certificate pentru circulația în interiorul Uniunii a transporturilor de animale și mărfuri. În plus, regulamentul respectiv asigură compatibilitatea modelului armonizat de certificat cu Sistemul de control al comerțului și de expertiză (TRACES) și facilitează sistemul de certificare și de notificare a circulației acestor transporturi în interiorul Uniunii. Pentru a permite utilizarea ulterioară în TRACES a certificatelor eliberate în conformitate cu legislația aplicabilă înainte de 21 aprilie 2021, data abrogării regulamentului respectiv trebuie modificată în vederea încheierii perioadelor de tranziție din Regulamentele de punere în aplicare (UE) 2020/2236 și (UE) 2021/403, astfel cum sunt modificate prin prezentul regulament.

                     (5)

                     Regulamentul de punere în aplicare (UE) 2020/2236 prevede o perioadă de tranziție pentru intrarea în Uniune a transporturilor de animale acvatice și de produse de origine animală derivate din animale acvatice care sunt însoțite de certificatul de sănătate animală corespunzător eliberat în conformitate cu Regulamentul (CE) nr. 1251/2008 al Comisiei (9). Prin urmare, din motive de securitate juridică, este necesar să se clarifice durata perioadei de tranziție pentru utilizarea unor astfel de certificate.

                     (6)

                     Pentru a facilita măsurile necesare luate de autoritățile competente în vederea asigurării conformității cu Regulamentul de punere în aplicare (UE) 2020/2236 în ceea ce privește circulația în interiorul Uniunii a transporturilor de animale acvatice și de produse de origine animală derivate din animale acvatice, trebuie introdusă o perioadă de tranziție în cursul căreia transporturile pot fi însoțite de certificatul de sănătate animală corespunzător eliberat în conformitate cu Regulamentul (CE) nr. 1251/2008.

                     (7)

                     Regulamentul de punere în aplicare (UE) 2021/403 prevede o perioadă de tranziție pentru intrarea în Uniune a transporturilor de animale terestre și de material germinativ provenit de la acestea însoțite de certificatele corespunzătoare emise în conformitate cu modelele prevăzute în Regulamentele (CE) nr. 798/2008 (10) și (UE) nr. 206/2010 (11) ale Comisiei, Regulamentele de punere în aplicare (UE) nr. 139/2013 (12) și (UE) 2018/659 (13) ale Comisiei, Deciziile 2006/168/CE (14) și 2010/472/UE (15) ale Comisiei, precum și în conformitate cu Deciziile de punere în aplicare 2011/630/UE (16), 2012/137/UE (17) și (UE) 2019/294 (18) ale Comisiei. Prin urmare, din motive de securitate juridică, este necesar să se clarifice durata perioadei de tranziție pentru utilizarea unor astfel de certificate.

                     (8)

                     Pentru a facilita luarea măsurilor necesare de către autoritățile competente în vederea asigurării conformității cu Regulamentul de punere în aplicare (UE) 2021/403 în ceea ce privește circulația în interiorul Uniunii a transporturilor de animale terestre și de material germinativ provenit de la acestea, trebuie introdusă o perioadă de tranziție în cursul căreia transporturile pot fi însoțite de certificatul de sănătate animală corespunzător eliberat în conformitate cu Directivele 64/432/CEE (19), 88/407/CEE (20), 89/556/CEE (21), 90/429/CEE (22), 91/68/CEE (23), 92/65/CEE (24), 2009/156/CE (25) și 2009/158/CE (26) ale Comisiei, precum și în conformitate cu Decizia 2010/470/UE a Comisiei (27).

                     (9)

                     Întrucât Regulamentele de punere în aplicare (UE) 2020/2235, (UE) 2020/2236 și (UE) 2021/403 se aplică începând cu 21 aprilie 2021, prezentul regulament trebuie să se aplice, de asemenea, de la data respectivă.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Modificare a Regulamentului de punere în aplicare (UE) 2020/2235
            Articolul 35 din Regulamentul de punere în aplicare (UE) 2020/2235 se înlocuiește cu următorul text:

                  „Articolul 35
                  Dispoziții tranzitorii

                     (1)   Transporturile de produse de origine animală, produse compuse, germeni destinați consumului uman și semințe destinate producției de germeni destinați consumului uman, însoțite de certificatele corespunzătoare eliberate în conformitate cu modelele prevăzute în Regulamentul (UE) nr. 28/2012 și Regulamentul de punere în aplicare (UE) 2019/628, se acceptă pentru intrarea în Uniune până la 20 octombrie 2021, cu condiția ca certificatul să fi fost semnat de către persoana autorizată să semneze certificatul în conformitate cu regulamentul și regulamentul de punere în aplicare în cauză înainte de 21 august 2021.

                     (2)   Modelul armonizat de certificate pentru circulația în interiorul Uniunii prevăzut în Regulamentul (CE) nr. 599/2004 este acceptat pentru circulația în interiorul Uniunii până la 17 octombrie 2021.

                     (3)   Trimiterile la dispozițiile actelor abrogate din certificate și din anexa la Regulamentul (CE) nr. 599/2004 se interpretează ca trimiteri la dispozițiile de înlocuire corespunzătoare și se citesc conform tabelelor de corespondență, după caz.”

            Articolul 2
            Modificarea Regulamentului de punere în aplicare (UE) 2020/2236
            Articolul 10 din Regulamentul de punere în aplicare (UE) 2020/2236 se înlocuiește cu următorul text:

                  „Articolul 10
                  Dispoziții tranzitorii

                     (1)   Transporturile de animale acvatice și de produse de origine animală derivate din animale acvatice însoțite de certificatul de sănătate animală corespunzător, eliberate în conformitate cu modelul prevăzut în Regulamentul (CE) nr. 1251/2008, se acceptă pentru intrarea în Uniune până la 20 octombrie 2021, cu condiția ca certificatul de sănătate animală să fi fost semnat de către un inspector oficial înainte de 21 august 2021.

                     (2)   Transporturile de animale acvatice și de produse de origine animală derivate din animale acvatice însoțite de certificatul de sănătate animală corespunzător, eliberate în conformitate cu modelul prevăzut în Regulamentul (CE) nr. 1251/2008, se acceptă pentru intrarea în Uniune până la 17 octombrie 2021.

                     (3)   Trimiterile la dispozițiile actelor abrogate din certificate se interpretează ca trimiteri la dispozițiile de înlocuire corespunzătoare și se citesc conform tabelelor de corespondență, după caz.”

            Articolul 3
            Modificarea Regulamentului de punere în aplicare (UE) 2021/403
            Articolul 27 din Regulamentul de punere în aplicare (UE) 2021/403 se înlocuiește cu următorul text:

                  „Articolul 27
                  Dispoziții tranzitorii

                     (1)   Transporturile de animale terestre și de material germinativ provenit de la acestea însoțite de certificatul corespunzător emis în conformitate cu modelele prevăzute în Regulamentele (CE) nr. 798/2008 și (UE) nr. 206/2010, Regulamentele de punere în aplicare (UE) nr. 139/2013 și (UE) 2018/659, Deciziile 2006/168/CE, 2010/472/UE, precum și în conformitate cu Deciziile de punere în aplicare 2011/630/UE, 2012/137/UE și (UE) 2019/294, sunt acceptate pentru intrarea în Uniune până la 20 octombrie 2021, cu condiția ca certificatul să fi fost semnat de persoana autorizată să semneze certificatul în conformitate cu respectivele regulamente, regulamente de punere în aplicare, decizii și decizii de punere în aplicare înainte de 21 august 2021.

                     (2)   Transporturile de anumite categorii de ungulate însoțite de certificatul corespunzător eliberat în conformitate cu modelele prevăzute în Directivele 64/432/CEE (*1) și 91/68/CEE (*2) ale Consiliului, în Directiva 92/65/CEE și în Directiva 2009/156/CE a Consiliului (*3) sunt acceptate pentru circulația între statele membre până la 17 octombrie 2021.

                     (3)   Transporturile de anumite categorii de păsări și de material germinativ provenit de la acestea, însoțite de certificatul corespunzător eliberat în conformitate cu modelul prevăzut în Directiva 2009/158/CE a Consiliului (*4), sunt acceptate pentru circulația între statele membre până la 17 octombrie 2021.

                     (4)   Transporturile de anumite tipuri de material germinativ provenit de la bovine, însoțite de certificatul corespunzător eliberat în conformitate cu modelele prevăzute în Directivele 88/407/CEE și 89/556/CEE, sunt acceptate pentru circulația între statele membre până la 17 octombrie 2021.

                     (5)   Transporturile de anumite tipuri de material germinativ provenit de la ovine și caprine, însoțite de certificatul corespunzător eliberat în conformitate cu modelul prevăzut în Decizia 2010/470/UE, sunt acceptate pentru circulația între statele membre până la 17 octombrie 2021.

                     (6)   Transporturile de anumite tipuri de material germinativ provenit de la porcine, însoțite de certificatul corespunzător eliberat în conformitate cu modelele prevăzute în Directiva 90/429/CEE și Decizia 2010/470/UE, sunt acceptate pentru circulația între statele membre până la 17 octombrie 2021.

                     (7)   Transporturile de anumite tipuri de material germinativ provenit de la ecvidee, însoțite de certificatul corespunzător eliberat în conformitate cu modelul prevăzut în Decizia 2010/470/UE, sunt acceptate pentru circulația între statele membre până la 17 octombrie 2021.

                     (8)   Transporturile de anumite categorii de albine însoțite, de certificatul corespunzător eliberat în conformitate cu modelul prevăzut în Directiva 92/65/CEE, sunt acceptate pentru circulația între statele membre până la 17 octombrie 2021.

                     (9)   Transporturile de anumite categorii de animale terestre și de anumite materiale germinative provenite de la acestea, însoțite de certificatul corespunzător eliberat în conformitate cu modelul prevăzut în Directiva 92/65/CEE, sunt acceptate pentru circulația între statele membre până la 17 octombrie 2021.

                     (10)   Trimiterile la dispozițiile actelor abrogate din certificate se interpretează ca trimiteri la dispozițiile de înlocuire corespunzătoare și se citesc conform tabelelor de corespondență, după caz.

            Articolul 4
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 21 aprilie 2021.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 aprilie 2021.

                  Pentru Comisie

                  Președintele

               Ursula VON DER LEYEN

            (1)  JO L 84, 31.3.2016, p. 1.

            (2)  JO L 95, 7.4.2017, p. 1.

            (3)  Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).

            (4)  Regulamentul de punere în aplicare (UE) 2020/2236 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală pentru intrarea în Uniune și circulația în interiorul Uniunii a transporturilor de animale acvatice și de anumite produse de origine animală derivate din animale acvatice, certificarea oficială privind astfel de certificate și de abrogare a Regulamentului (CE) nr. 1251/2008 (JO L 442, 30.12.2020, p. 410).

            (5)  Regulamentul de punere în aplicare (UE) 2021/403 al Comisiei din 24 martie 2021 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală și modelele de certificate de sănătate animală/oficiale pentru intrarea în Uniune și circulația între statele membre a transporturilor de anumite categorii de animale terestre și de material germinativ provenit de la acestea, certificarea oficială privind astfel de certificate și de abrogare a Deciziei 2010/470/UE (JO L 113, 31.3.2021, p. 1).

            (6)  Regulamentul (UE) nr. 28/2012 al Comisiei din 11 ianuarie 2012 de stabilire a cerințelor de certificare pentru importul și tranzitul anumitor produse compuse pe teritoriul Uniunii și de modificare a Deciziei 2007/275/CE și a Regulamentului (CE) nr. 1162/2009 (JO L 12, 14.1.2012, p. 1).

            (7)  Regulamentul de punere în aplicare (UE) 2019/628 al Comisiei din 8 aprilie 2019 privind modelele de certificate oficiale pentru anumite animale și mărfuri și de modificare a Regulamentului (CE) nr. 2074/2005 și a Regulamentului de punere în aplicare (UE) 2016/759 cu privire la aceste modele de certificate (JO L 131, 17.5.2019, p. 101).

            (8)  Regulamentul (CE) nr. 599/2004 al Comisiei din 30 martie 2004 de adoptare a unui model armonizat de certificat și de proces-verbal al inspecției, referitoare la schimburile intracomunitare cu animale și cu produse de origine animală (JO L 94, 31.3.2004, p. 44).

            (9)  Regulamentul (CE) nr. 1251/2008 al Comisiei din 12 decembrie 2008 de punere în aplicare a Directivei 2006/88/CE a Consiliului în ceea ce privește condițiile și cerințele de certificare pentru introducerea pe piață și importul în Comunitate de animale de acvacultură și produse obținute din aceste animale și de stabilire a unei liste a speciilor-vectori (JO L 337, 16.12.2008, p. 41).

            (10)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

            (11)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).

            (12)  Regulamentul de punere în aplicare (UE) nr. 139/2013 al Comisiei din 7 ianuarie 2013 de stabilire a condițiilor de sănătate animală pentru importurile anumitor păsări în Uniune și a condițiilor de carantină (JO L 47, 20.2.2013, p. 1).

            (13)  Regulamentul de punere în aplicare (UE) 2018/659 al Comisiei din 12 aprilie 2018 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (JO L 110, 30.4.2018, p. 1).

            (14)  Decizia 2006/168/CE a Comisiei din 4 ianuarie 2006 de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE (JO L 57, 28.2.2006, p. 19).

            (15)  Decizia 2010/472/UE a Comisiei din 26 august 2010 privind importurile de material seminal, ovule și embrioni de animale din speciile ovină și caprină în Uniune (JO L 228, 31.8.2010, p. 74).

            (16)  Decizia de punere în aplicare 2011/630/UE a Comisiei din 20 septembrie 2011 privind importul în Uniune de material seminal de la animale domestice din specia bovină (JO L 247, 24.9.2011, p. 32).

            (17)  Decizia de punere în aplicare 2012/137/UE a Comisiei din 1 martie 2012 privind importurile în Uniune de material seminal de la animale domestice din specia porcină (JO L 64, 3.3.2012, p. 29).

            (18)  Decizia de punere în aplicare (UE) 2019/294 a Comisiei din 18 februarie 2019 de stabilire a listei țărilor terțe și teritoriilor autorizate pentru importurile în Uniune de câini, pisici și dihori domestici și modelul pentru certificatul de sănătate animală necesar pentru astfel de importuri (JO L 48, 20.2.2019, p. 41).

            (19)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977).

            (20)  Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal de animale domestice din specia bovină (JO L 194, 22.7.1988, p. 10).

            (21)  Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (JO L 302, 19.10.1989, p. 1).

            (22)  Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină (JO L 224, 18.8.1990, p. 62).

            (23)  Directiva 91/68/CEE a Consiliului din 28 ianuarie 1991 privind problemele de sănătate animală care afectează schimburile intracomunitare cu ovine și caprine (JO L 46, 19.2.1991, p. 19).

            (24)  Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (JO L 268, 14.9.1992, p. 54).

            (25)  Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).

            (26)  Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (JO L 343, 22.12.2009, p. 74).

            (27)  Decizia 2010/470/UE a Comisiei din 26 august 2010 de stabilire a unor modele de certificate de sănătate aplicabile comerțului în interiorul Uniunii cu material seminal, ovule și embrioni de animale din speciile ecvină, ovină și caprină, precum și cu ovule și embrioni de animale din specia porcină (JO L 228, 31.8.2010, p. 15).


title: Regulamentul de punere în aplicare (UE) 2021/631 al Comisiei din 12 aprilie 2021 de înregistrare a unei denumiri în Registrul denumirilor de origine protejate și al indicațiilor geografice protejate [„Budaörsi őszibarack” (IGP)]

text:
                  19.4.2021

                  RO

                  Jurnalul Oficial al Uniunii Europene

                  L 132/23

         REGULAMENTUL DE PUNERE ÎN APLICARE (UE) 2021/631 AL COMISIEI
         din 12 aprilie 2021
         de înregistrare a unei denumiri în Registrul denumirilor de origine protejate și al indicațiilor geografice protejate [„Budaörsi őszibarack” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Budaörsi őszibarack”, depusă de Ungaria, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Budaörsi őszibarack” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Budaörsi őszibarack” (IGP).
            Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate, din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 aprilie 2021.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 447, 23.12.2020, p. 21.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).